અમદાવાદ: શહેરમાં વાહન અકસ્માતની ઘટના દિન પ્રતિદિન વધી રહી છે તેમાંય શહેરના ફરતે આવેલા હાઇવે પર તો દર એકાદ બે દિવસે અકસ્માતના કારણે લોકો પોતાનો જીવ ગુમાવે છે. ગઇ કાલે મોડી રાતે નરોડા વિસ્તારમાં પુરઝડપે પસાર થતી એક કારના કારણે એક મહિના પહેલાં થયેલાં લગ્ન જીવનનો કરુણ અંત આવ્યો છે. પતિ-પત્ની ટીવીએસ વિક્ટર પર પોતાના ઘરે જતાં હતાં ત્યારે કાર ચાલકે તેમને હડફેટમાં લઇને હિટ એન્ડ રનની ઘટના સર્જી હતી. આ ઘટનામાં પત્નીનું ઘટના સ્થળે મોત નીપજ્યું હતું ત્યારે પતિને સામાન્ય ઇજા પહોંચી હતી.